കന്യാചർമവുമായി ബന്ധപെട്ടു അബദ്ധജടിലമായ ധാരണകൾ പല സമൂഹങ്ങളിലും കാണപ്പെടാറുണ്ട്. ആദ്യത്തെ ലൈംഗികബന്ധത്തിൽ കന്യാചർമം മുറിയുമെന്നും വേദനയും രക്തസ്രാവവും ഉണ്ടാകുമെന്നുമുള്ള ചിലരുടെ ധാരണ അതിൽ പ്രധാനമാണ്. എന്നാൽ ഇത് തികച്ചും തെറ്റാണ്. സ്ത്രീകളിൽ മാനസികവും ശാരീരികവുമായ ലൈംഗിക ഉത്തേജനമുണ്ടാകുമ്പോൾ യോനീനാളം വികസിക്കുകയും, നനവും വഴുവഴുപ്പും നൽകുന്ന സ്രവങ്ങൾ (Vaginal Lubrication) ഉത്പാദിപ്പിക്കപ്പെടുകയും ചെയ്യുന്നു; തുടർന്ന് സംഭോഗത്തിൽ ഏർപ്പെടുമ്പോൾ രക്തം വരാനും വേദന ഉണ്ടാകുവാനുമുള്ള സാധ്യത തീരെ കുറവാണ്. ശരിയായ ഉത്തേജനത്തിന്റെ ഫലമായി ഇലാസ്തികതയുള്ള കന്യാചർമ്മം സംഭോഗത്തിനായി മാറിക്കൊടുക്കുന്നു. എന്നാൽ ബന്ധപ്പെടാൻ ആവശ്യമായ ലൂബ്രിക്കേഷനോ യോനീവികാസമോ ഇല്ലെങ്കിൽ വേദനയുണ്ടാകുവാനും രക്തം വരാനുമുള്ള സാധ്യതയുണ്ട്. യോനിയിലുണ്ടാകുന്ന ചെറിയ മുറിവുകളോ പോറലുകളോ അണുബാധയോ പോലും ഇതിന് കാരണമാകാം. ഭയം പോലെയുള്ള മാനസിക പ്രശ്നങ്ങൾ മൂലമുണ്ടാകാകുന്ന യോനീസങ്കോചം (Vaginismus) വേദനയുണ്ടാകാൻ പ്രധാന കാരണമാണ്. ഇതിനൊന്നും കന്യാചർമവുമായി യാതൊരു ബന്ധവുമില്ല. ലൈംഗിക ബന്ധത്തിന് തയ്യാറെടുക്കുമ്പോൾ ടെൻഷനും വിഷാദവും ഉപേക്ഷിക്കേണ്ടതും, ആവശ്യത്തിന് സമയം സന്തോഷകരമായ രതിപൂർവലീലകളിൽ (Foreplay) ഏർപ്പെടേണ്ടതും ശരിയായ ഉത്തേജനത്തിന് ആവശ്യമാണ്. 
ശരീരഘടനാ ശാസ്ത്രം
കന്യാചർമ്മം
യോനീസങ്കോചം
കന്യാചർമ്മവും മിഥ്യാധാരണകളും